b'\n_START_ARTICLE_\nFilosofiske kaf\xc3\xa9er\n_START_SECTION_\nHva er en Filosofisk Kaf\xc3\xa9\n_START_PARAGRAPH_\nMed en filosof som animat\xc3\xb8r (av latin/fransk: "Livgiver") gjennomf\xc3\xb8rer man en samtale med et valgt fokus. Deltagerne p\xc3\xa5 Caf\xc3\xa9en kommer med sine innlegg og synspunkter, og filosofen styrer, medierer eller provoserer samtalen \xe2\x80\x93 alt ettersom. I tillegg er det vanlig at filosofen l\xc3\xb8fter interessante poeng opp til et allment niv\xc3\xa5 og slik viser det filosofiske i det som sies. Og at filosofen f.eks. ber om en begrunnelse for et synspunkt. _NEWLINE_M\xc3\xa5let er \xc3\xa5 f\xc3\xa5 flest mulig i rommet til \xc3\xa5 snakke sammen tvers over bordene, og at deltagerne beveger seg gjennom sitt tema i noe vi kan kalle polylog. M\xc3\xa5let er alts\xc3\xa5 ikke \xc3\xa5 vinne diskusjonen, men snarere \xc3\xa5 tale sammen, dvs. samtale med et filosofisk siktem\xc3\xa5l. For \xc3\xa5 f\xc3\xa5 til dette opprettholdes fokus \xe2\x80\x93 det valgte tema, og den filosofiske stringens \xe2\x80\x93 av filosofen. _NEWLINE_Man n\xc3\xa5r sjelden et endegyldig svar p\xc3\xa5 det valgte temaet. Diskusjonen ender ofte aporetisk, "uten svar" (etter Platons dialoger); men likevel alltid med viktige innsikter for deltakerne og filosofene. Tema for dagen kommer vi frem til i fellesskap hver enkelt gang._NEWLINE_Styrt \xe2\x80\x93 Animert \xe2\x80\x93 av en filosof..._NEWLINE__NEWLINE_En FilosofiCaf\xc3\xa9 arrangeres tradisjonelt p\xc3\xa5 en caf\xc3\xa9 (eller i en caf\xc3\xa9 setting), styres av en filosof, har ikke noe forutbestemt tema; det velges p\xc3\xa5 stedet av deltagerne selv. En FilosofiCaf\xc3\xa9 varer i omtrent to timer, med en kort pause p\xc3\xa5 midten. _NEWLINE_Hva, Hvorfor og vesentlighet_NEWLINE__NEWLINE_En FilosofiCaf\xc3\xa9 er ikke en FilosofiCaf\xc3\xa9 hvis temaene sp\xc3\xb8rres etter og fors\xc3\xb8kes forklart med for eksempel sosiologiske, politiske eller psykologiske forklaringer og hypoteser. Dette betyr at n\xc3\xa5r vi ettersp\xc3\xb8r et svar i en FilosofiCaf\xc3\xa9, s\xc3\xa5 sp\xc3\xb8r vi etter HVA noe er, og HVORFOR noe er, ikke n\xc3\xb8dvendigvis etter hvordan noe virker (som man ofte gj\xc3\xb8r i f.eks naturvitenskap). _NEWLINE_Man leter ikke n\xc3\xb8dvendigvis etter om noe lar seg forklare ut fra statistikk, eller psykologiske \xc3\xa5rsaksforklaringer. Svaret skal med andre ord ettersp\xc3\xb8rres i svaret p\xc3\xa5 hva noe er, og s\xc3\xa5 sp\xc3\xb8r man igjen, hva s\xc3\xa5 dette er igjen. Man s\xc3\xb8ker med andre ord etter dette noes vesentlighet: Hvis mennesket gj\xc3\xb8r slik og slik, s\xc3\xa5 finnes ikke svaret i dets psykologiske \xc3\xa5rsaksmodeller, eller sosiologiske faktamodeller, men i dets v&aeligren. Det er ikke det spor galt med det sosiologiske eller det psykologiske: Det er bare ikke det som er fokus for samtaleprosessen her! _NEWLINE_Ganske enkelt filosofi_NEWLINE__NEWLINE_Det er viktig \xc3\xa5 f\xc3\xa5 frem at Filosofisk Caf\xc3\xa9 ikke er det spor vanskelig: Noen ganger dreier det seg om hverdagslige temaer, andre ganger om tradisjonelle filosofiske temaer \xe2\x80\x93 men alltid uten at det er teknisk filosofi, eller fagfilosofi \xe2\x80\x93 men ganske enkelt filosofisk. _NEWLINE_Snakke ut fra seg selv..._NEWLINE__NEWLINE_En FilosofiCaf\xc3\xa9 er ikke en filosofisk cafe, hvis deltagerne namedropper, eller svarer ut fra filosofiens historie. De beste svarene kommer fra deltagerne selv, ut fra hva de selv tror. Samtidig er en FilosofiCaf\xc3\xa9 ikke en FilosofiCaf\xc3\xa9, uten at den styres av en utdannet filosof. Dette fordi en filosof i regelen er best egnet til \xc3\xa5 ta vare p\xc3\xa5 det filosofiske (som noe annet enn for eksempel det sosiologiske) i en samtale, noe hun l&aeligrer under sitt systematiske filosofistudie. _NEWLINE_I enhver FilosofiCaf\xc3\xa9 som ledes av en utdannet filosof, vil undringen og viljen til \xc3\xa5 delta i en refleksjon rundt allmenne temaer \xe2\x80\x93 for \xc3\xa5 belyse disse p\xc3\xa5 en filosofisk enkel, men vesentlig m\xc3\xa5te \xe2\x80\x93 st\xc3\xa5 sentralt.\n_START_SECTION_\nFilosofisk Caf\xc3\xa9 i Norge\n_START_PARAGRAPH_\nI mars 1997, startet filosofene Hallvard Fossheim, Steffen Borge og Anders Holt den f\xc3\xb8rste Filosofiske kaf\xc3\xa9 i Norge. de arrangerte den f\xc3\xb8rste p\xc3\xa5 XO Cafe i Oslo. Kafeen ble arrangert i overordnet regi av Filosofisk Prosjektsenter, et nettverk med unge, utdannede filosofer som i tillegg til \xc3\xa5 v\xc3\xa6re akademikere, drev med mange forskjellige mer fri-filosofiske aktiviteter. Etter omtrent ett \xc3\xa5r p\xc3\xa5 XO caf\xc3\xa9, flyttet gruppen videre til Celsius Kaf\xc3\xa9 i R\xc3\xa5dhusgaten, Oslo. _NEWLINE_P\xc3\xa5 Celsius trakk de inn flere utdannede filosofer. De unge filosofene holdt sine filosofikafeer der frem til juni \xc3\xa5r 2000. Underveis \xe2\x80\x93 og siden \xe2\x80\x93 har filosofer fra Filosofisk Prosjektsenter holdt sine Filosoficafeer over hele Norge, for eksempel i Trondheim, Troms\xc3\xb8, Melbu, Porsgrunn \xe2\x80\x93 og mange, andre andre steder, p\xc3\xa5 mange caf\xc3\xa9er. _NEWLINE_Historisk kan ikke en Filosofisk Caf\xc3\xa9 kalles Filosofisk Caf\xc3\xa9 eller lignende uten at den styres av en utdannet filosof.\n_START_SECTION_\nNorsk Selskap for Filosofisk Praksis\n_START_PARAGRAPH_\nNorsk Selskap for Filosofisk Praksis NSFP gir ogs\xc3\xa5 sine studenter i Filosofisk Praksis en innf\xc3\xb8ring i Filosofisk Kafe, som en del av det \xc3\xa5 utdanne dem til nettopp filosofiske praktikere.\n_START_SECTION_\nFilosofisk Caf\xc3\xa9 i mange sammenhenger\n_START_PARAGRAPH_\nFilosofiCaf\xc3\xa9-konseptet brukes i mange sammenhenger, og ovenfor forskjellige grupper, som private studiesirkler, p\xc3\xa5 h\xc3\xb8yskoler, kveldsskoler, n\xc3\xa6ringsliv og annet \xe2\x80\x93 men alltid med en utdannet filosof som leder, som det man p\xc3\xa5 fransk kaller for "Animat\xc3\xb8r" \xe2\x80\x93 livgiver. _NEWLINE_Filosofisk Caf\xc3\xa9 er et godt verkt\xc3\xb8y for \xc3\xa5 f\xc3\xa5 frem synspunkter og meninger om dette og hint, som kanskje ikke alltid ville kommet frem ellers.'